32002D0020
L 010/75
ОФИЦИАЛЕН ВЕСТНИК НА ЕВРОПЕЙСКИЯ СЪЮЗ
РЕШЕНИЕ НА КОМИСИЯТА
от 11 януари 2002 година
за изменение на Решение 96/606/ЕО относно определяне на специалните условия, регулиращи вноса на рибни продукти и продукти от аквакултури с произход от Уругвай
(нотифицирано под номер С(2001) 4983)
(текст от значение за ЕИП)
(2002/20/ЕО)
КОМИСИЯТА НА ЕВРОПЕЙСКИТЕ ОБЩНОСТИ,
като взе предвид Договора за създаване на Европейската общност,
като взе предвид Директива 91/493/ЕИО на Съвета от 22 юли 1991 г. за определяне на здравните изисквания за производството и пускането на пазара на рибни продукти (1), последно изменена с Директива 97/79/ЕО (2), и по-специално член 11, параграф 5 от нея,
като има предвид, че:
(1)
Съгласно Решение 96/606/ЕО на Комисията от 11 октомври 1996 г. относно определяне на специалните условия, регулиращи вноса на рибни продукти и продукти от аквакултури с произход от Уругвай (3), Ministerio de Ganaderia, Agricultura y Pesca - Instituto Nacional de Pesca (INAPE) е компетентният орган в Уругвай, който проверява и сертифицира, че рибните продукти и продуктите от аквакултури отговарят на изискванията на Директива 91/493/ЕИО.
(2)
След преструктуриране на уругвайската администрация, компетентният орган за издаване на здравни сертификати за рибни продукти стана Dirección Nacional de Recursos Acuaticos (Dinara) del Ministerio de Ganaderia, Agricultura y Pesca. Тази нов орган е в състояние ефикасно да проверява прилагането на действащото законодателство в Уругвай.
(3)
Освен това, като се има предвид, че Уругвай желае да изнася в Общността двучерупчести мекотели, бодлокожи, ципести и морски коремоноги, замразени или преработени, и компетентните органи на страната гарантират, че тези продукти ще бъдат предварително стерилизирани или подложени на термична обработка съгласно изискванията на Решение 93/25/ЕИО на Комисията от 11 декември 1992 г. за одобряване на някои видове обработка, предназначени да забавят развитието на патогенните микроорганизми в двучерупчестите мекотели и морските коремоноги (4), изменено с Решение 97/275/ЕО (5), Комисията прие Решение 2002/19/ЕО относно определяне на специалните условия за внос на двучерупчести мекотели, бодлокожи, ципести и морски коремоноги с произход от Уругвай (6).
(4)
Необходимо е текстът на Решение 96/606/ЕО да бъде съобразен с по-рано приетите решения на Комисията, определящи специалните условия за внос на рибни продукти и продукти от аквакултури с произход от някои трети страни.
(5)
Решение 96/606/ЕО следва да бъде съответно изменено.
(6)
Мерките, предвидени в настоящото решение, са в съответствие със становището на Постоянния ветеринарен комитет,
ПРИЕ НАСТОЯЩОТО РЕШЕНИЕ:
Член 1
Решение 96/606/ЕО на Комисията се изменя, както следва:
1.
Член 1 се заменя със следния текст:
„Член 1
Dirección Nacional de Recursos Acuáticos (Dinara) del Ministerio de Ganadería, Agricultura y Pesca е компетентният орган в Уругвай, който осъществява проверка и сертифицира, че рибните продукти и продуктите от аквакултури отговарят на изискванията на Директива 91/493/ЕИО.“
2.
В член 2 точка 3 се заменя със следния текст:
„3.
С изключение на замразените в насипно състояние рибни продукти, предназначени за производството на консерви, думата „УРУГВАЙ“ и номера на одобрението/регистрацията на предприятието, кораба-фабрика, хладилния склад или хладилния кораб, от които произлизат продуктите, трябва да са обозначени с неизличими букви на всяка опаковка“.
3.
В член 3, параграф 2 се заменя със следния текст:
„2. На сертификатите трябва да е отбелязано името, качеството и подписа на представител на Dinara, както и официалния печат на Dinara в цвят, различен от този на останалия текст.“
4.
Приложение А се заменя с приложението към настоящото решение.
Член 2
Адресати на настоящото решение са държавите-членки.
Съставено в Брюксел на 11 януари 2002 година.